తెలంగాణలో మహిళా తహసీల్దార్ దారుణహత్య WATCH LIVE TV
కెప్టెన్సీకి ఏబీ డివిలియర్స్ గుడ్‌బై..!
దక్షిణాఫ్రికా హిట్టర్ ఏబీ డివిలియర్స్ వన్డే జట్టు కెప్టెన్సీ బాధ్యతల నుంచి అనూహ్యంగా బుధవారం తప్పుకున్నాడు. ఇటీవల ముగిసిన ఇంగ్లాండ్
TNN | Updated:
Aug 23, 2017, 08:22PM IST
దక్షిణాఫ్రికా హిట్టర్ ఏబీ డివిలియర్స్ వన్డే జట్టు కెప్టెన్సీ బాధ్యతల నుంచి అనూహ్యంగా బుధవారం తప్పుకున్నాడు. ఇటీవల ముగిసిన ఇంగ్లాండ్ పర్యటనతో పాటు ఛాంపియన్స్ ట్రోఫీలోనూ దక్షిణాఫ్రికా పేలవ ప్రదర్శనతో నిరాశపరిచింది. ఫిటెనెస్, గాయాల కారణంగా టెస్టు ఫార్మాట్&zwnj;కి డివిలియర్స్ ఏడాది నుంచి దూరంగా ఉంటున్నాడు. గత కొన్ని నెలలుగా తన కెరీర్&zwnj; గురించి ఏవేవో వార్తలు రాస్తున్నారని.. కానీ.. నిర్ణయం తీసుకోవడానికి ఇదే సరైన సమయమని తాను భావిస్తున్నట్లు డివిలియర్స్ వెల్లడించాడు.
&lsquo;ఏడాది నుంచి నేను చాలా బాధ్యతలు తీసుకున్నాను. దీనివల్ల మానసికంగా, శారీరకంగా చాలా అలసిపోయాను. 2004 నుంచి మూడు ఫార్మాట్లలోనూ సుదీర్ఘకాలంగా ఎడతెరపిలేని క్రికెట్ ఆడాను. ఇప్పుడు నాకు బంగారంలాంటి ఇద్దరు పిల్లలున్నారు. నా భార్య, పిల్లలతో ప్రశాంతంగా సమయం గడపాలని ఆశిస్తున్నా. దక్షిణాఫ్రికా క్రికెట్ బోర్డుతో నా కెరీర్ గురించి చర్చించాను. మరికొంత కాలం క్రికెట్ ఆడతాను. గత ఆరేళ్లుగా దక్షిణాఫ్రికా జట్టుకి కెప్టెన్&zwnj;గా పనిచేయడం గౌరవంగా భావిస్తున్నాను. టీ20, టెస్టుల్లో డుప్లెసిస్ ఇప్పటికే మెరుగైన కెప్టెన్&zwnj;గా నిరూపించుకున్నాడు. అతనికి ఇవ్వకుండా ఒకవేళ కొత్త వ్యక్తిని వన్డే కెప్టెన్&zwnj;గా నియమించినా నా వంతు సహకారం అందిస్తా&rsquo; అని డివిలియర్స్ స్పష్టం చేశాడు.